
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3162 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Μεταπτυχιακών Σπουδών 
του Διατμηματικού Προγράμματος Μεταπτυ¬ 
χιακών Σπουδών «Έρευνα στην Αρχιτεκτονική: 
Σχεδιασμός - Χώρος - Πολιτισμός» των Σχολών 
Αρχιτεκτόνων Μηχανικών και Εφαρμοσμένων 
Μαθηματικών και Φυσικών Επιστημών του Εθνι¬ 
κού Μετσόβιου Πολυτεχνείου. 

2 Επανίδρυση του Διατμηματικού Προγράμματος 
Μεταπτυχιακών Σπουδών «Επιστήμη και Τεχνο¬ 
λογία Υλικών» των Σχολών Χημικών Μηχανικών, 
Μηχανικών Μεταλλείων Μεταλλουργών, Εφαρμο¬ 
σμένων Μαθηματικών και Φυσικών Επιστημών, 
Μηχανολόγων Μηχανικών, Ναυπηγών Μηχανο¬ 
λόγων Μηχανικών, Ηλεκτρολόγων Μηχανικών και 
Μηχανικών Υπολογιστών, Πολιτικών Μηχανικών 
και Αρχιτεκτόνων Μηχανικών του Εθνικού Μετσό¬ 
βιου Πολυτεχνείου. 


ΑΠΟΦΑΣΕΙΣ 

Αριθμ. 35002 _ (1) 

Έγκριση Κανονισμού Μεταπτυχιακών Σπουδών 
του Διατμηματικού Προγράμματος Μεταπτυχι¬ 
ακών Σπουδών «Έρευνα στην Αρχιτεκτονική: 
Σχεδιασμός - Χώρος - Πολιτισμός» των Σχολών 
Αρχιτεκτόνων Μηχανικών και Εφαρμοσμένων 
Μαθηματικών και Φυσικών Επιστημών του Εθνι¬ 
κού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114), 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ. Β'/12-12-2017): «Τρόπος Κατάρ¬ 
τισης του αναλυτικού Προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 


3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29.9.2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22.11.2017 «Διευκρινήσεις 
σχετικά με την εφαρμογή διατάξεων του ν. 4485/2017 
(Α' 114), γ) 227378/Ζ1 ΕΞ. ΕΠΕΙΓΟΝ/22.12.2017 «Εφαρμο¬ 
γή των διατάξεων του ν. 4485/2017 (Α' 114) για θέματα 
μεταπτυχιακών σπουδών, δ) 26407/Ζ1/15.2.2018Ίδρυ- 
ση-Επανίδρυση ΠΜΣ σε εφαρμογή των διατάξεων του 
ν. 4485/17 (114 Α'). 

4. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148). 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Τις διατάξεις του ν. 3374/2005 (ΦΕΚ 189/τ. Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος», όπως 
τροποποιήθηκε και ισχύει. 

8. Το π.δ. 75/2013 (ΦΕΚ Α' 119) «Ίδρυση Σχολών στο 
Εθνικό Μετσόβιο Πολυτεχνείο». 

9. Την αριθμ. Φ1/232/Β1 /404/2000 (ΦΕΚ Β' 1098) από¬ 
φαση «Έγκριση του Εσωτερικού Κανονισμού Λειτουργίας 
του Εθνικού Μετσόβιου Πολυτεχνείου». 

10. Την αριθμ. Β7/94Θ/06.07.1998 (ΦΕΚ 737 Β' 
17-7-1998) υπουργική απόφαση όπως έχει τροποποιηθεί 
με νεότερες διατάξεις και σε αντικατάσταση αυτής την 
αριθμ. 208488/Ζ1/22-12-2014 (ΦΕΚ 3616 Β'31-12-2014) 
υπουργική απόφαση - Αναμόρφωση του Προγράμματος. 

11. την απόφαση της ΓΣ της Σχολής Αρχιτεκτόνων 
Μηχανικών του Εθνικού Μετσόβιου Πολυτεχνείου (συ¬ 
νεδρίαση 26-4-2018). 

12. Το Ειδικό Πρωτόκολλο Συνεργασίας μεταξύ των 
συνεργαζομένων Σχολών. 

13. Την απόφαση της Συγκλήτου του Εθνικού Μετσό¬ 
βιου Πολυτεχνείου (συνεδρίαση 10-5-2018). 

14. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Μεταπτυχιακών Σπου¬ 
δών του Διατμηματικού Προγράμματος Μεταπτυχιακών 
Σπουδών «Ερευνα στην Αρχιτεκτονική: Σχεδιασμός - Χώ¬ 
ρος- Πολιτισμός» της Σχολής Αρχιτεκτόνων Μηχανικών 
του Εθνικού Μετσόβιου Πολυτεχνείου, ως ακολούθως: 

Άρθρο 1 

Γενικές διατάξεις 

Ο Εσωτερικός Κανονισμός Λειτουργίας του Διατμημα- 
τικού Προγράμματος Μεταπτυχιακών Σπουδών (ΔΠΜΣ) 
των Σχολών Αρχιτεκτόνων Μηχανικών, Εφαρμοσμένων 
Μαθηματικών και Φυσικών Επιστημών του ΕΜΠ: «Έρευ¬ 
να στην Αρχιτεκτονική: Σχεδιασμός - Χώρος - Πολιτι¬ 
σμός» με κατευθύνσεις 
Α «Γνωσιολογία της Αρχιτεκτονικής» 

Β «Προωθημένα Ζητήματα Αρχιτεκτονικού Σχεδια- 
σμού» 

εξειδικεύει τη διάρθρωση και οργάνωση του ΔΠΜΣ 
στο πλαίσιο του ν. 4485/2017 και του Εσωτερικού Κα¬ 
νονισμού Λειτουργίας του ΕΜΠ. 

Άρθρο 2 

Τα όργανα οργάνωσης και λειτουργίας του 

ΔΠΜΣ 

Αρμόδια όργανα για την οργάνωση και λειτουργία του 
ΔΠΜΣ είναι: 

1. Η Ειδική Διατμηματική Επιτροπή (ΕΔΕ): 

Είναι επταμελής και αποτελείται από: 

-Τέσσερα μέλη ΔΕΠ της Σχολής Αρχιτεκτόνων Μηχα¬ 
νικών ΕΜΠ 

-Ένα μέλος ΔΕΠ της Σχολής Εφαρμοσμένων Μαθημα¬ 
τικών και Φυσικών Επιστημών ΕΜΠ 
που έχουν προηγούμενο διδακτικό έργο στο ΔΠΜΣ, 
τα οποία εκλέγονται από τη Γενική Συνέλευση κάθε 
Σχολής για διετή θητεία, 
καθώς και από: 

- δύο εκπροσώπους των φοιτητών του μεταπτυχιακού 
προγράμματος, 

που εκλέγονται από τους φοιτητές του προγράμματος, 
για ετήσια θητεία. 

Η ΕΔΕ έχει τις εξής αρμοδιότητες: 

- ορίζει τα μέλη της Συντονιστικής Επιτροπής, 

- κατανέμει το διδακτικό έργο μεταξύ των διδασκό¬ 
ντων του ΔΠΜΣ, 

- διαπιστώνει την επιτυχή ολοκλήρωση της φοίτησης 
για απονομή του Διπλώματος Μεταπτυχιακών Σπουδών 
(ΔΜΣ), 

- ορίζει τα συμπληρωματικά κριτήρια επιλογής ή τη 
διεξαγωγή εξετάσεων υποψηφίων μεταπτυχιακών φοι¬ 
τητών, 

- συγκροτεί Επιτροπή Αξιολόγησης γραπτών εξετάσε¬ 
ων υποψηφίων μεταπτυχιακών φοιτητών και Επιτροπή 
Επιλογής υποψηφίων μεταπτυχιακών φοιτητών, 

- εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, κ.α., 

- κατανέμει τις πιστώσεις, 


- ασκεί κάθε άλλη αρμοδιότητα που προβλέπεται από 
τις διατάξεις του νόμου. 

Ο Πρόεδρος της ΕΔΕ, όπως και ο Διευθυντής του 
ΔΠΜΣ, προέρχονται από τη Σχολή Αρχιτεκτόνων Μη¬ 
χανικών ΕΜΠ. Ο Πρόεδρος της ΕΔΕ συγκαλεί την ΕΔΕ 
και έχει την ευθύνη τήρησης πρακτικών. 

Ύστερα από αιτιολογημένη απόφαση της ΕΔΕ, Πρό¬ 
εδρος ή/και Διευθυντής αναλαμβάνει μέλος ΔΕΠ από 
άλλη συνεργαζόμενη Σχολή. 

2. Η Συντονιστική Επιτροπή (ΣΕ) του ΔΠΜΣ: 

Είναι πενταμελής και αποτελείται από: 

-Τέσσερα μέλη ΔΕΠ της Σχολής Αρχιτεκτόνων Μηχα¬ 
νικών ΕΜΠ 

-Ένα μέλος ΔΕΠ της Σχολής Εφαρμοσμένων Μαθημα¬ 
τικών και Φυσικών Επιστημών ΕΜΠ 
που έχουν αναλάβει διδακτικό έργο στο ΔΠΜΣ, 
τα οποία εκλέγονται από την ΕΔΕ για διετή θητεία, 

Η ΣΕ είναι αρμόδια για την παρακολούθηση και τον 
συντονισμό της λειτουργίας του προγράμματος και: 

- Εισηγείται στην ΕΔΕ την κατανομή του διδακτικού 
έργου μεταξύ των διδασκόντων του ΔΠΜΣ. 

- Ενημερώνει τους φοιτητές για τις θεματικές ενότη¬ 
τες των μεταπτυχιακών διπλωματικών εργασιών και τα 
αντιστοιχούντο κατ' επιλογήν μαθήματα 

- Ορίζει τον επιβλέποντα (και σε ειδικές περιπτώσεις 
και τον συνεπιβλέποντα) και τα μέλη της κατ'ελάχιστον 
τριμελούς επιτροπής εξέτασης μεταπτυχιακών διπλω¬ 
ματικών εργασιών. 

Πρόεδρος της ΣΕ είναι ο Διευθυντής του ΔΠΜΣ. Η 
θητεία του Προέδρου της ΣΕ μπορεί να ανανεωθεί μία 
φορά. 

3. Ο Διευθυντής του ΔΠΜΣ και ο Αναπληρωτής του: 
ΟΔιευθυντήςτου ΔΠΜΣ είναι μέλος ΔΕΠ πρώτης βαθ¬ 
μίδας ή της βαθμίδας του αναπληρωτή, του ιδίου ή συνα¬ 
φούς γνωστικού αντικειμένου με το γνωστικό αντικείμε¬ 
νο του ΔΠΜΣ, συμμετέχει στην ΕΔΕ, και προέρχεται από 
τη Σχολή Αρχιτεκτόνων Μηχανικών ΕΜΠ. Εκλέγεται από 
την ΕΔΕ με διετή θητεία, μαζί με τον Αναπληρωτή του. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες. 

Ο Διευθυντής του ΔΠΜΣ προεδρεύει της Συντονιστι¬ 
κής Επιτροπής (ΣΕ). 

Ο Διευθυντής του ΔΠΜΣ εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος 
Έχει τις ακόλουθες αρμοδιότητες: 

- Συγκαλεί σε συνεδρίαση τη ΣΕ και καταρτίζει την ημε¬ 
ρήσια διάταξη των εν λόγω συνεδριάσεων, λαμβάνοντας 
υπόψη εισηγήσεις των μελών και οργάνων του ΔΠΜΣ. 

- Ορίζει εκλογές για την αναπλήρωση μελών Επιτρο¬ 
πών επίβλεψης μεταπτυχιακών εργασιών λόγω κένωσης 
θέσης. 

- Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στην ΕΔΕ για έγκριση. 

- Είναι υπεύθυνος για την παρακολούθηση της εκτέλε¬ 
σης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

- Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΔΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΔΠΜΣ. 

Ο Αναπληρωτής Διευθυντής του ΔΠΜΣ είναι Καθηγη¬ 
τής ή Αναπληρωτής Καθηγητής του ιδίου ή συναφούς 
γνωστικού αντικειμένου με το γνωστικό αντικείμενο του 
ΔΠΜΣ και εκπληρώνει τα καθήκοντα του Διευθυντή σε 
περίπτωση απουσίας του. 

Είναι δυνατόν να ορίζονται από την ΕΔΕ Διευθυντές 
Σπουδών ανά κατεύθυνση εκ των μελών της ΕΔΕ και εκ 
των Σχολών που συντονίζουν κάθε κατεύθυνση, οι οποί¬ 
οι είναι αναγκαίο να διδάσκουν στο ΔΠΜΣ για τη χρονική 
περίοδο που έχουν την ιδιότητα αυτή.Τα καθήκοντα των 
Διευθυντών Σπουδών ορίζονται από την ΕΔΕ. 

Ο Διευθυντής και ο Αναπληρωτής Διευθυντής του 
ΔΠΜΣ, ο Πρόεδρος και τα μέλη της ΕΔΕ, τα μέλη της 
Συντονιστικής Επιτροπής και οι Διευθυντές Σπουδών 
δεν δικαιούνται επιπλέον αμοιβής ή αποζημίωσης για 
τη συμμετοχή τους σε αυτές. 

Άρθρο 3 

Η διοικητική υποστήριξη 

Τη διοικητική υποστήριξη του ΔΠΜΣ αναλαμβάνει η 
Γραμματεία της Σχολής Αρχιτεκτόνων Μηχανικών. 

Άρθρο 4 

Οι προϋποθέσεις εγγραφής 

Ο αριθμός εισακτέων στο πρόγραμμα ορίζεται κάθε 
χρόνο με απόφαση της ΕΕΔΕ σύμφωνα με τον κανονισμό 
μεταπτυχιακών σπουδών και δεν μπορεί να υπερβαίνει 
τους 40 και για τις δύο κατευθύνσεις. 

Μέχρι το τέλος Μάίόυ κάθε έτους με απόφαση της 
ΕΔΕ δημοσιεύεται επίσημη προκήρυξη των θέσεων των 
μεταπτυχιακών σπουδαστών/στριών και καλούνται οι 
υποψήφιοι/ες να υποβάλουν τις αιτήσεις τους μέσα σε 
ένα μήνα από την ημερομηνία της προκήρυξης. 

Ο/Η υποψήφιος/α υποβάλλει τα ακόλουθα δικαιολο- 
γητικά: 

α. Αίτηση σε ειδικό έντυπο, που υπάρχει στην ιστοσε¬ 
λίδα της Σχολής Αρχιτεκτόνων. 

β. Αντίγραφο διπλώματος ή πτυχίου και πιστοποιη¬ 
τικό αναλυτικής βαθμολογίας, ή στοιχεία από τα οποία 
προκύπτει ότι αναμένεται η αποφοίτησή τους μέχρι το 
πέρας των εγγραφών στο ΔΠΜΣ κατά το δεύτερο δε¬ 
καπενθήμερο του Σεπτεμβρίου, καθώς και βεβαίωση 
ισοτιμίας από τον ΔΟΑΤΑΠ όταν απαιτείται. 

γ. Πλήρες βιογραφικό σημείωμα, το οποίο θα περιλαμ¬ 
βάνει οπωσδήποτε στοιχεία για τις σπουδές, την ερευ¬ 
νητική ή και επαγγελματική δραστηριότητα των υποψη¬ 
φίων, καθώς και εκπονηθείσες ερευνητικές εργασίες και 
δημοσιεύσεις.Το βιογραφικό σημείωμα θα συνοδεύεται 
με αναλυτικό υπόμνημα επιστημονικού έργου (δείγματα 
εργασίας θεωρητικής/εφαρμοσμένης). 


δ. Δοκίμιο, έκτασης το πολύ 1000 λέξεων, το οποίο θα 
επικεντρώνεται στις θεματικές ενότητες της κατεύθυν¬ 
σης προτίμησης των υποψηφίων. Στο δοκίμιο αυτό θα 
πρέπει να αναπτύσσονται: 

• Τα προσωπικά ερευνητικά ενδιαφέροντα των υπο¬ 
ψηφίων. 

• Τα βασικά ερωτήματα και οι ερευνητικοί στόχοι που 
επιθυμούν οι υποψήφιοιΛες να καλύψουν κατά τη διάρ¬ 
κεια των σπουδών τους στα πλαίσια του ΔΠΜΣ, καθώς 
και μια πρόταση μεθοδολογικής προσέγγισης αυτών 
των ερωτημάτων και ερευνητικών στόχων. Το δοκίμιο 
θα πρέπει να τεκμηριώνεται με τις αναγκαίες βιβλιογρα¬ 
φικές αναφορές. 

• Σκέψεις των υποψηφίων για τον τρόπο αξιοποίησης 
του ΔΠΜΣ σε σχέση μετά επιστημονικά/ερευνητικάτους 
ενδιαφέροντα. 

ε. Τεκμηρίωση επαρκούς γνώσης μιας τουλάχιστον 
ξένης γλώσσας (για τους αλλοδαπούς και της ελληνικής 
γλώσσας). 

στ. Δύο συστατικές επιστολές. 

ζ. Μια φωτοτυπία της αστυνομικής ταυτότητας. 

η. Μια πρόσφατη φωτογραφία. 

Άρθρο 5 

Η διαδικασία επιλογής των υποψηφίων 

Η διαδικασία επιλογής των υποψηφίων για εγγραφή 
περατώνεται μέχρι τις αρχές Ιουλίου. 

Για την επιλογή των Μεταπτυχιακών Σπουδαστών/- 
τριών λαμβάνονται υπόψη ο γενικός βαθμός διπλώμα¬ 
τος, η επίδοση στα συναφή προς το ΔΠ ΜΣ προπτυχιακά 
μαθήματα και στη διπλωματική εργασία, η γνώση ξένων 
γλωσσών, η τυχόν υπάρχουσα ερευνητική δραστηριότη¬ 
τα και επαγγελματική εμπειρία, η ποιότητα του δοκιμίου 
και οι συστατικές επιστολές. 

Η αξιολόγηση των φακέλων των υποψηφίων γίνε¬ 
ται από ειδική επιτροπή μελών ΔΕΠ, διδασκόντων στο 
ΔΠΜΣ, η οποία συγκροτείται με απόφαση της ΕΔΕ. Η 
βαθμολόγηση γίνεται στην κλίμακα 1 -10. 

Οι καταρχήν αποδεκτοί/-ές υποψήφιοιΛες δύνανται να 
κληθούν σε συνέντευξη από τα μέλη της ως άνω ειδικής 
επιτροπής. 

Επιπλέον του αριθμού εισακτέων, γίνεται δεκτός (1) 
υπότροφος του Ιδρύματος Κρατικών Υποτροφιών (Ι.Κ.Υ.) 
και ένας (1) αλλοδαπός υπότροφος του Ελληνικού Κρά¬ 
τους. Με απόφαση της ΕΔΕ ο αριθμός των υποτρόφων 
μπορεί να αυξάνεται. 

Άρθρο 6 

Οι διδάσκοντες 

Το διδακτικό προσωπικό στο ΔΠΜΣ ορίζεται σύμφω¬ 
να με το νόμο και τις αποφάσεις της ΕΔΕ, με βάση όσα 
ορίζονται στον Κανονισμό Λειτουργίας. 

Κάθε μέλος ΔΕΠ που αναλαμβάνει μεταπτυχιακό έργο 
δηλώνει στην ΕΔΕ τον Φεβρουάριο του προηγούμενου 
έτους τα μαθήματα που θα διδάξει μόνο ή σε συνεργα¬ 
σία με άλλα μέλη ΔΕΠ στα δύο εξάμηνα του επόμενου 
ακαδημαϊκού έτους. Οι τίτλοι των μαθημάτων ανακοινώ¬ 
νονται από τη Γραμματεία της Σχολής Αρχιτεκτόνων και 
δημοσιεύονται στον Οδηγό Σπουδών του ΔΠΜΣ. 




39856 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3162/01.08.2018 


Άρθρο 7 

Οι σύμβουλοι σπουδών 

Με την εγγραφή των υποψηφίων ορίζεται από την ΣΕ 
για κάθε σπουδαστή/στρια ένα επιβλέπον μόνιμο μέλος 
ΔΕΠ της Σχολής Αρχιτεκτόνων Μηχανικών που ανήκει 
στους διδάσκοντες του ΔΠΜΣ το οποίο είναι αρμόδιο 
για την καθοδήγηση, παρακολούθηση και έλεγχο της 
πορείας των σπουδών του. 

Άρθρο 8 

Η χρονική διάρκεια σπουδών 

Η ελάχιστη χρονική διάρκεια φοίτησης για την απο¬ 
νομή του Μ.Δ.Ε. είναι τρία (3) εξάμηνα σπουδών. Η εκ¬ 
πόνηση της Διπλωματικής Εργασίας για την απόκτηση 
του Μ.Δ.Ε. πραγματοποιείται εντός τουλάχιστον ενός 
εξαμήνου με δυνατότητα παράτασης κατά ένα ακόμα 
εξάμηνο. Η μέγιστη διάρκεια φοίτησης στο Δ.Π.Μ.Σ. είναι 
τέσσερα (4) εξάμηνα. 

Κατ'εξαίρεση, σε ειδικές περιπτώσεις, μπορεί να δοθεί 
μικρή παράταση μέχρι ένα (1) επιπλέον έτος, μετά από 
αιτιολογημένη απόφαση της ΕΔΕ. Η παράταση δίνεται 
για τη σύνταξη και κατάθεση της μεταπτυχιακής διπλω¬ 
ματικής εργασίας, εφόσον ο/η μεταπτυχιακός φοιτητής/ 
τρία έχει ολοκληρώσει τα απαιτούμενα του προγράμμα¬ 
τος οκτώ (8) μαθήματα. 

Κατά την αρχική εγγραφή των Μεταπτυχιακών Φοι- 
τητών/τριών δίνεται, κατόπιν δήλωσης των ενδιαφερο¬ 
μένων, η δυνατότητα παρακολούθησης του Δ.Π.Μ.Σ. με 
πρόγραμμα μερικής απασχόλησης για την απόκτηση 
Μ.Δ.Ε., με ελάχιστο και μέγιστο όριο φοίτησης τα τρία 
(3) χρόνια. Στην περίπτωση αυτή, ο χρόνος απόκτησης 
του Μ.Δ.Ε. επιμηκύνεται στα έξι εξάμηνα κατ' ανώτατο 
όριο, εκ των οποίων τα δύο τελευταία διατίθενται για 
τη σύνταξη και κατάθεση της διπλωματικής εργασίας. 

Άρθρο 9 

Η αναστολή φοίτησης μεταπτυχιακών σπουδών 

Αναστολή σπουδών μπορεί να γίνει δεκτή με αίτηση 
του/της ενδιαφερόμενου/ης για όσες ακαδημαϊκές πε¬ 
ριόδους, συνεχόμενες ή μη, επιθυμούν, και πάντως όχι 
περισσότερες από τον ελάχιστο αριθμό που απαιτούνται 
για την απόκτηση του ΜΔΕ. Οι εκπαιδευτικές περίοδοι 
αυτές δεν προσμετρούνται στη διάρκεια φοίτησης. Η 
αίτηση αναστολής σπουδών μπορεί να γίνει δεκτή μετά 
από αιτιολογημένη εισήγηση της Ε.Δ.Ε και της Επιτροπής 
Μεταπτυχιακών Σπουδών της Σχολής και απόφαση της 
Γ.Σ. της Σχολής Αρχιτεκτόνων, υπό τις εξής σωρευτικές 
προϋποθέσεις: εφόσον ο/η αιτών/ούσα α) έχει ολο¬ 
κληρώσει επιτυχώς το πρώτο εξάμηνο και δεν οφείλει 
κανένα μάθημα, και β) εφόσον επικαλείται σπουδαίους 
λόγους επαρκώς αιτιολογημένους. Η αναστολή σπουδών 
δίνεται άπαξ, και δεν ισχύει για τους Μεταπτυχιακούς 
Φοιτητές/τριες μερικής απασχόλησης. 

Μετά τη λήξη της αναστολής φοίτησης ο/η φοιτητής/ 
τρία είναι υποχρεωμένος /η να παρακολουθήσει όλα τα 
μαθήματα, σεμινάρια κλπ, στα οποία δεν έχει αξιολο¬ 
γηθεί επιτυχώς πριν την αναστολή φοίτησής του. Ο/η 


μεταπτυχιακός/ή φοιτητής/τρια, που λαμβάνει άδεια 
αναστολής φοίτησης, όταν επανέλθει στη φοίτησή του, 
εξακολουθεί να υπάγεται στο καθεστώς φοίτησης του 
χρόνου εγγραφής του. 

Άρθρο 10 

Τα μαθήματα 

Ο/Η μεταπτυχιακός φοιτητής/τρια υποχρεούται να πα¬ 
ρακολουθήσει και να εξεταστεί επιτυχώς σε 4 τρίωρα 
εβδομαδιαία μαθήματα ανά εξάμηνο που αντιστοιχούν 
σε 30 πιστωτικές μονάδες (7,5 μονάδες αντιστοιχούν 
σε κάθε τρίωρο εβδομαδιαίο μάθημα). Επίσης, έχει τη 
δυνατότητα να παρακολουθήσει ένα μάθημα ανά εξά¬ 
μηνο (δύο μαθήματα στο σύνολο του Προγράμματος) 
σε μεταπτυχιακό Πρόγραμμα του ΕΜΠ ή άλλου ΑΕΙ, με 
συναφές προς το ΔΠΜΣ περιεχόμενο. 

Κάθε μεταπτυχιακός φοιτητής/τρια του ΔΠΜΣ δηλώνει 
στην αρχή κάθε εξαμήνου τα τέσσερα (4) μαθήματα που 
επιλέγει. 

Άρθρο 11 

Το σύστημα βαθμολόγησης 

Η βαθμολόγηση των μαθημάτων γίνεται από τους 
διδάσκοντες στην κλίμακα 0-10, χωρίς το κλασματικό 
μέρος, με βάση επιτυχίας το 5. 

Η κρίση και βαθμολόγηση της μεταπτυχιακής εργα¬ 
σίας γίνεται από τριμελή εξεταστική επιτροπή με την 
παραπάνω κλίμακα και μπορεί να περιλαμβάνει κλασμα¬ 
τικό μέρος. 

Ο γενικός βαθμός του Μ.Δ.Ε. προκύπτει ως ο σταθ¬ 
μισμένος μέσος όρος των βαθμών των μεταπτυχιακών 
μαθημάτων και της μεταπτυχιακής εργασίας όπου η 
τελευταία θεωρείται ότι αντιστοιχεί σε 30 διδακτικές/ 
πιστωτικές μονάδες. Βαθμός Μ.Δ.Ε. = (άθροισμα βαθμών 
8 μεταπτυχιακών μαθημάτων + τετραπλάσιο βαθμού 
μεταπτυχιακής εργασίας) / 12. Η μεταπτυχιακή διπλω¬ 
ματική εργασία θεωρείται επιτυχούσα, όταν ο μέσος όρο 
βαθμολόγησής της από τα τρία μέλη της εξεταστικής 
επιτροπής είναι ίσος ή μεγαλύτερος του 5,5. 

Άρθρο 12 

Η μεταπτυχιακή διπλωματική εργασία 

Στο τρίτο εξάμηνο, με δυνατότητα επέκτασης του χρό¬ 
νου μέχρι και το τέταρτο εξάμηνο, εκπονείται η μεταπτυ¬ 
χιακή διπλωματική εργασία που αντιστοιχεί σε 30 διδα¬ 
κτικές μονάδες. Η ανάληψη της μεταπτυχιακής εργασίας 
μπορεί να γίνει μετά το τέλος του δευτέρου εξαμήνου με 
την προϋπόθεση ότι ο/η μεταπτυχιακός φοιτητής/τρια 
έχει έως τότε εξεταστεί επιτυχώς τουλάχιστον στα έξι (6) 
από τα οκτώ (8) μεταπτυχιακά μαθήματα του ΔΠΜΣ. Η 
δήλωση του θέματος και του/της επιβλέποντα/ουσας 
καθηγητή/τριας γίνεται στη Γραμματεία. 

Δεν είναι δυνατή η αλλαγή του/της επιβλέποντα/ου- 
σας καθηγητή/τριας παρά μόνο με αιτιολογημένη από¬ 
φαση της ΕΔΕ. 

Το κείμενο της μεταπτυχιακής διπλωματικής εργασίας 
υποβάλλεται, μετά από σύμφωνη γνώμη του επιβλέπο- 

ντα καθηγητή, στη Γραμματεία σε 4 τουλάχιστον αντί¬ 
τυπα και 1 εά και περιλαμβάνει οπωσδήποτε περίληψη 
στα ελληνικά και αγγλικά, πίνακα περιεχομένων και βι¬ 
βλιογραφικές αναφορές. 

Ο ορισμός των μελών της εξεταστικής επιτροπής γίνε¬ 
ται από την ΣΕ μετά από πρόταση του επιβλέποντα κα¬ 
θηγητή. Ο/η επιβλέπων/ουσα καθηγητής/τρια επιλέγεται 
από τα μέλη ΔΕΠ της Σχολής Αρχιτεκτόνων που συμμετέ¬ 
χουν στο ΔΠΜΣ.Τα υπόλοιπα δύο μέλη της εξεταστικής 
επιτροπής είναι δυνατόν να επιλέγονται είτε από τα μέλη 
ΔΕΠ της Σχολής Αρχιτεκτόνων ή των συνεργαζόμενων 
Σχολών ΕΜΠ ή ακόμη και από μέλη ΔΕΠ άλλων ΑΕΙ. 

Για να εγκριθεί μια μεταπτυχιακή εργασία πρέπει να 
ανταποκρίνεται στις παρακάτω απαιτήσεις: 

α) Το θέμα και το περιεχόμενο της εργασίας να είναι 
συναφές με το αντικείμενο του ΔΠΜΣ 

β) Η πραγμάτευση να γίνεται με νέο τρόπο προσέγγι¬ 
σης των πηγών και της βιβλιογραφίας ώστε να παρου¬ 
σιάζεται η ερευνητική προσπάθεια και επίδοση του/της 
υποψηφίου/ας. 

γ) Η εργασία να έχει έκταση της τάξεως των 20.000 
λέξεων 

Η προφορική παρουσίαση, διάρκειας 30-45 λεπτών, 
και η εξέταση της διπλωματικής μεταπτυχιακής εργασίας 
γίνεται ενώπιον της τριμελούς εξεταστικής επιτροπής, 
και η όλη διαδικασία της παρουσίασης και εξέτασης 
μπορεί να διαρκέσει μέχρι 1 !ά ώρα. 

Άρθρο 11 

Η αναγόρευση των διπλωματούχων 

Η αναγόρευση των μεταπτυχιακών σπουδαστών/ 
στριών σε διπλωματούχους γίνεται με ειδική τελετή 
απονομής των μεταπτυχιακών διπλωμάτων στη Σχολή 
Αρχιτεκτόνων. 

Πριν από την επίσημη αναγόρευση ο/η διπλωματού¬ 
χος μπορεί να λαμβάνει πιστοποιητικό για την επιτυχή 
αποπεράτωση του Κύκλου Σπουδών του ΔΠΜΣ για δι¬ 
οικητική χρήση. 

Άρθρο 12 

Η αποτίμηση της λειτουργίας του ΔΠΜΣ 

Κάθε διετία πραγματοποιείται αποτίμηση της λειτουρ¬ 
γίας και της ποιότητας του ΔΠΜΣ από την ΕΔΕ με βάση 
επιμέρους εκθέσεις που υποβάλλονται σε αυτήν. 

Άρθρο 13 

Μεταβολές, τροποποιήσεις, ερμηνείες άρθρων 

Για μεταβολές, τροποποιήσεις ή ερμηνείες άρθρων 
του παρόντος εσωτερικού κανονισμού καθώς και για 
οποιοδήποτε άλλο θέμα αρμόδια είναι η ΕΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Ο Πρύτανης 

ΙΩΑΝΝΗΣ ΓΚΟΛΙΑΣ 


Αριθμ. 35008 _ (2) 

Επανίδρυση του Διατμηματικού Προγράμμα¬ 
τος Μεταπτυχιακών Σπουδών «Επιστήμη καιΤε- 
χνολογία Υλικών» των Σχολών Χημικών Μηχα¬ 
νικών, Μηχανικών Μεταλλείων Μεταλλουργών, 
Εφαρμοσμένων Μαθηματικών και Φυσικών Επι¬ 
στημών, Μηχανολόγων Μηχανικών, Ναυπηγών 
Μηχανολόγων Μηχανικών, Ηλεκτρολόγων Μη¬ 
χανικών και Μηχανικών Υπολογιστών, Πολιτι¬ 
κών Μηχανικών και Αρχιτεκτόνων Μηχανικών 
του Εθνικού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/τ. Α7 
4.8.2017) «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις» 
και ιδίως των άρθρων 32 και 85 παράγραφος 2α. 

2. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29.9.2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22.11.2017 «Διευκρινήσεις 
σχετικά με την εφαρμογή διατάξεων του ν. 4485/2017 
(Α' 114), γ) 227378/Ζ1 ΕΞ. ΕΠΕΙΓΟΝ/22.12.2017 «Εφαρ¬ 
μογή των διατάξεων του ν. 4485/2017 (Α' 114) για θέ¬ 
ματα μεταπτυχιακών σπουδών, δ) 26407/Ζ1/15.2.2018 
Ίδρυση-Επανίδρυση ΠΜΣ σε εφαρμογή των διατάξεων 
του ν. 4485/17 (114 Α') και ε) 45070/Ζ1 /19.3.2018 «Κοι¬ 
νοποίηση Διατάξεων του ν. 4521/2018 (Α' 38) «Ίδρυση 
Πανεπιστημίου Δυτικής Αττικής και άλλες διατάξεις» - 
Αποστολή ενδεικτικού υποδείγματος συνοδευτικών 
εγγράφων της παρ. 3 του άρθρου 32 του ν. 4485/2017. 

3. Την αριθμ. 216772/Ζ1/8.12.2017 υπουργική από¬ 
φαση (ΦΕΚ 4334/12.12.2017, τ. Β') με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών». 

4. Τις διατάξεις του ν. 3374/2005 (ΦΕΚ 189/τ. Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος», όπως 
τροποποιήθηκε και ισχύει. 

5. Τις διατάξειςτου άρθρου 90 του «Κώδικα νομοθεσί- 
αςγιατην Κυβέρνηση καιτα ΚυβερνητικάΌργανα»,που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ. Α'). 

6. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ. Α'), όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ. Α'), 
όπως τροποποιήθηκαν και ισχύουν. 

8. Το άρθρο 19, παρ. 7 και 8του ν. 4521/2018 (ΦΕΚ 38/ 
τ. Α72.3.2018) «Ίδρυση Πανεπιστημίου Δυτικής Αττικής 
και άλλες διατάξεις». 

9. Την αριθμ. Β7/94β/6-7-1998 (ΦΕΚ τ. Β' 747/ 
24-07-1998) όπως έχει τροποποιηθεί με νεότερες διατά¬ 
ξεις κα σε αντικατάσταση αυτής την αριθμ. 209755/Ζ1 / 
ΦΕΚ Β'3579/31-12-2014). 

10. Τα αποσπάσματα πρακτικών των Συνελεύσεων των 
Σχολών Χημικών Μηχανικών (συνεδρίαση 25-4-2018), 
Μηχανολόγων Μηχανικών (24-4-2018), Ναυπηγών Μη¬ 
χανολόγων Μηχανικών (24-4-2018), Εφαρμοσμένων 
Μαθηματικών και Φυσικών Επιστημών (3-5-2018), Ηλε¬ 
κτρολόγων Μηχανικών και Μηχανικών Υπολογιστών 
(24-4-2018), Πολιτικών Μηχανικών (24-4-2018), Μηχα¬ 
νικών Μεταλλείων Μεταλλουργών (3-5-2018) και Αρχι¬ 
τεκτόνων Μηχανικών (25-4-2018) 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΜΠ (συνεδρίαση 1 η/9.5.2018). 

12. Το απόσπασμα πρακτικού της Συγκλήτου του ΕΜΠ 
(συνεδρίαση 4η/10.5.2018). 

13. Το Ειδικό Πρωτόκολλο Συνεργασίας των συνεργα- 
ζόμενων Σχολών. 

14. Τα αριθμ. 1491/19.05.2014, 894Θ/07.04.2014, 
894α/07.04.2014, 894ε/07.04.2014, 894γ/07.04.2014, 
1169/28.03.2014,894β/07.04.2014 και 894στ/07.04.2014 
έγγραφα της ΑΔΙΠ από τα οποία προκύπτει ότι έχει ολο¬ 
κληρωθεί η εξωτερική αξιολόγηση των συνεργαζόμενων 
Σχολών του ΕΜΠ αντίστοιχα. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2018 - 2019 τη 
λειτουργία του Διατμηματικού Προγράμματος Μεταπτυ¬ 
χιακών Σπουδών των Σχολών Χημικών Μηχανικών, Μη¬ 
χανικών Μεταλλείων - Μεταλλουργών, Εφαρμοσμένων 
Μαθηματικών και Φυσικών Επιστημών, Μηχανολόγων 
Μηχανικών, Ναυπηγών Μηχανολόγων Μηχανικών, Ηλε¬ 
κτρολόγων Μηχανικών και Μηχανικών Υπολογιστών, 
Πολιτικών Μηχανικών και Αρχιτεκτόνων Μηχανικών, με 
τίτλο «Επιστήμη και Τεχνολογία Υλικών» ως ακολούθως: 

Άρθρο 1 

Γενικές Διατάξεις - Διοικητικά Όργανα 

Η Σχολή Χημικών Μηχανικών του ΕΜΠ, σε συνεργασία 
με τις Σχολές Μηχανικών Μεταλλείων Μεταλλουργών, 
Εφαρμοσμένων Μαθηματικών και Φυσικών Επιστημών, 
Μηχανολόγων Μηχανικών, Ναυπηγών Μηχανολόγων 
Μηχανικών, Ηλεκτρολόγων Μηχανικών και Μηχανικών 
Η/Υ, Πολιτικών Μηχανικών και Αρχιτεκτόνων Μηχανικών 
του ΕΜΠ λειτουργεί από το 2018-2019, Διατμηματικό 
Πρόγραμμα Μεταπτυχιακών Σπουδών μεΤίτλο «Επιστή¬ 
μη και Τεχνολογία Υλικών». 

Η σύνθεση των οργάνων, που περιγράφεται στο Ειδικό 
Πρωτόκολλο Συνεργασίας παράλληλα με τα καθήκοντά 
τους, έχει προκύψει με γνώμονα την εκπροσώπηση όλων 
των συνεργαζόμενων Σχολών στο πρόγραμμα σπουδών 
και για την αλλαγή της απαιτείται ομόφωνη τροποποίηση 
του Ειδικού Πρωτοκόλλου Συνεργασίας 


Άρθρο 2 

Γνωστικό Αντικείμενο και Σκοπός του ΔΠΜΣ 

Αντικείμενο του προγράμματος είναι η επιστήμη και η 
τεχνολογία των υλικών συμβατικών και προηγμένων. Τ ο 
εν λόγω γνωστικό αντικείμενο είναι πολύ ευρύ, καθόσον 
καλύπτει πλήθος υλικών (μέταλλα, κεραμικά, πολυμερή, 
νανοϋλικά, βιοϋλικά, σύνθετα υλικά, κ.λπ.) και ταυτό¬ 
χρονα τα εξετάζει από την οπτική γωνία «Παραγωγή- 
Δομή-Ιδιότητες-Εφαρμογές». Συνυφασμένα με αυτά 
είναι και ο Σχεδιασμόςτων υλικών με βάση την επιλογή 
των κατάλληλων πρώτων υλών με βέλτιστο τρόπο για 
συγκεκριμένη εφαρμογή. 

Σκοπός του ΔΠΜΣ είναι να παρέχει τις απαραίτητες 
γνώσεις ώστε να «γεφυρωθεί» το κενό που υπάρχει με¬ 
ταξύ των διαφόρων ειδικοτήτων Μηχανικών και άλλων 
επιστημόνων για την αποτελεσματικότερη κατανόηση 
και την αφομοίωση της σύγχρονης τεχνολογίας των υλι¬ 
κών, ώστε να δημιουργείται η κατάλληλη ανθρώπινη 
υποδομή που να στηρίζει τη συμμετοχή της χώρας στις 
διεθνείς εξελίξεις της επιστήμης στον τομέα των υλικών, 
να υποστηρίζει την έρευνα, να συνδέει την έρευνα με 
την παραγωγή καθώς επίσης και να ενισχύει τους μηχα¬ 
νισμούς μεταφοράς τεχνολογίας. Ο τομέας των υλικών 
αποτελεί αναπόσπαστο μέρος της εθνικής οικονομίας 
μιας χώρας (βιομηχανία, βιοτεχνία κ.λπ.) και σε αυτόν 
στηρίζεται η ανάπτυξη και άλλων οικονομικοτεχνικών 
δραστηριοτήτων (ενεργειακός τομέας, κατασκευαστικός 
τομέας κ.λπ.). 

Άρθρο 3 

Μεταπτυχιακοί Τίτλοι 

Το ΔΠΜΣ απονέμει Δίπλωμα Μεταπτυχιακών Σπουδών 
(ΔΜΣ) στην «Επιστήμη και Τεχνολογία Υλικών». 

Άρθρο 4 

Οι κατηγορίες των πτυχιούχων που γίνονται 

δεκτοί 

Στο ΔΠΜΣ «Επιστήμη και Τεχνολογία Υλικών» του 
ΕΜΠ γίνονται κατ'αρχάς δεκτοί από την ΕΔΕ, μετά από 
ανοικτή προκήρυξη, διπλωματούχοι των Σχολών του 
ΕΜΠ, πτυχιούχοι Σχολών Θετικών Επιστημών των Πανε¬ 
πιστημίων της ημεδαπής ή αναγνωρισμένων ομοταγών 
ιδρυμάτων της αλλοδαπής καθώς καιπτυχιούχοιΤμημά- 
των συναφούς γνωστικού αντικειμένου σύμφωνα με τις 
κείμενες διατάξεις. 

Μέλη των κατηγοριών ΕΕΠ, καθώς και ΕΔΙΠ και ΕΤΕΠ 
που πληρούν τις παραπάνω προϋποθέσεις μπορούν 
μετά από αίτησή τους, να εγγραφούν ως υπεράριθμοι, 
και μόνο ένας κατ'έτος και ανά ΠΜΣ, σύμφωνα με τους 
ειδικότερους όρους που προβλέπονται στο άρθρο 45 
του ν. 4485/2017, μόνο σε ΠΜΣ που οργανώνεται σε 
Τμήμα του Ιδρύματος όπου υπηρετούν, το οποίο είναι 
συναφές με το αντικείμενο του τίτλου σπουδών και του 
έργου που επιτελούν στο οικείο Ίδρυμα. 

Άρθρο 5 

Διάρκεια Σπουδών 

Η ελάχιστη χρονική διάρκεια για την απονομή του 
ΔΜΣ ορίζεται σε τρία (3) ακαδημαϊκά εξάμηνα. 

Οι διαδικασίες παράτασης σπουδών περιγράφονται 
στον Κανονισμό σπουδών. 

Άρθρο 6 

Γλώσσα διεξαγωγής του προγράμματος 

α) Γλώσσα διδασκαλίας είναι η ελληνική και για το λόγο 
αυτό προωθείται η ταχύρρυθμη διδασκαλία της ελληνι¬ 
κής γλώσσας στους αλλοδαπούς μεταπτυχιακούς φοιτη¬ 
τές. Κατόπιν αιτιολογημένης αιτήσεως των Διδασκόντων 
και με σχετική απόφαση της ΕΔΕ υπάρχει η δυνατότητα 
κάποιο μάθημα να διδάσκεται σε άλλη γλώσσα. 

β) Η γλώσσα συγγραφής της μεταπτυχιακής διπλωμα¬ 
τικής εργασίας είναι κατά κύριο λόγο η ελληνική. Ωστό¬ 
σο, υπάρχει η δυνατότητα με απόφαση της ΕΔΕ να ορίζε¬ 
ται η αγγλική ως γλώσσα συγγραφής της μεταπτυχιακής 
διπλωματικής εργασίας για ειδικές περιπτώσεις μετά από 
αιτιολογημένη αίτηση του μεταπτυχιακού φοιτητή και 
με την σύμφωνη γνώμη του επιβλέποντος. Σε κάθε πε¬ 
ρίπτωση, η μεταπτυχιακή ΔΕ περιλαμβάνει εκτεταμένη 
περίληψη στην ελληνική και την αγγλική γλώσσα. 

Άρθρο 7 

Διάθρωση σπουδών - Ενδεικτικό Πρόγραμμα και 

οι αντίστοιχες πιστωτικές μονάδες 

Το πρόγραμμα σπουδών δεν διακρίνεται σε εξειδικεύ- 
σεις και έχει ένα ενιαίο πρόγραμμα σπουδών για όλους 
τους φοιτητές. 

Το πρόγραμμα σπουδών του ΔΠΜΣ ΕκΤΥ περιλαμ¬ 
βάνει δύο (2) εξάμηνα μαθημάτων και ένα (1) εξάμηνο 
εκπόνησης της μεταπτυχιακής Διπλωματικής Εργασίας 
(ΔΕ).Τα προσφερόμενα μαθήματα διακρίνονται σε υπο¬ 
χρεωτικά μαθήματα και κατ'επιλογήν υποχρεωτικά. Για 
την απόκτηση του μεταπτυχιακού διπλώματος ειδίκευ¬ 
σης απαιτείται η συμπλήρωση 90 πιστωτικών μονάδων 
(Ε(ΙΤ5), οι οποίες προκύπτουν από την παρακολούθηση 
και την επιτυχή εξέταση των μαθημάτων (60 Ε(ΙΤ5) και 
την εκπόνηση μεταπτυχιακής διπλωματικής εργασίας 
(30 Ε(ΙΤ5).Τα μαθήματα, οι εργαστηριακές ασκήσεις, οι 
εργασίες και κάθε άλλου είδους εκπαιδευτικές και ερευ¬ 
νητικές δραστηριότητες, η επιτυχής παρακολούθηση 
των οποίων αποτελεί προϋπόθεση για την απονομή ΔΜΣ 
έχουν υποχρεωτική παρακολούθηση. Δικαίωμα συμμε¬ 
τοχής στην εξέταση ενός μεταπτυχιακού μαθήματος 
έχουν όσοι σπουδαστές έχουν παρακολουθήσει τουλά¬ 
χιστον το 75% των ωρών διδασκαλίας του μαθήματος. 

Κάθε μεταπτυχιακός φοιτητής ανά εξάμηνο συμπλη¬ 
ρώνει 30 Ε(ΙΤ5, όπως προκύπτει από τα παρακάτω: 

• Παρακολουθεί 3 υποχρεωτικά μεταπτυχιακά μαθή¬ 
ματα 

Ε0Τ5: 2x4 = 8 και 1x6 = 6Σύνολο 8 + 6=14 

• Επιλέγει 4 κατ'επιλογή υποχρεωτικά μαθήματα 

Ε0Τ5: 4x4=16 

Ενδεικτικό πρόγραμμα σπουδών φαίνεται στον Πίνακα 
που ακολουθεί. 


Α' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 

Ε<ΖΤ5 

1. Βασικές Εργαστηριακές Ασκήσεις 

Υλικών 

6 

2. Τεχνολογικά Υλικά 

4 

3. Φυσική και Χημεία Στερεός Κατάστασης 

4 


ΚΑΤ'ΕΠΙΛΟΓΗΝ ΥΠΟΧΡΕΩΤΙΚΑ 

ΜΑΘΗΜΑΤΑ 

ΥΠΟΧΡΕΩΤΙΚΗ ΕΠΙΛΟΓΗ ΤΕΣΣΑΡΩΝ ΑΠΟ 

ΤΑ ΠΑΡΑΚΑΤΩ ΔΩΔΕΚΑ ΜΑΘΗΜΑΤΑ ΤΩΝ 
ΔΥΟ ΡΟΩΝ 


ΡΟΗ Α (ΕΠΙΣΤΗΜΗ ΥΛΙΚΩΝ) 


4Α. Θερμοδυναμική και Στατιστική 
Μηχανική 

4 

5Α. Ηλεκτροχημικές Μέθοδοι και Μέθοδοι 
Μικροσκοπίας 

4 

6Α. Δομή και μηχανικές ιδιότητες υλικών 

4 

7Α. Δομή και Ιδιότητες Ημιαγωγών 

4 

8Α. Οικονομική Υλικών και Εφοδιαστική 

4 

9.Α Υπολογιστικές μέθοδοι στην επιστήμη 
των υλικών 

4 

ΡΟΗ Β (ΤΕΧΝΟΛΟΓΙΑ ΥΛΙΚΩΝ) 


10Β. Κατεργασίες Υλικών 

4 

11 Β. Δυναμικές Μηχανικές Ιδιότητες 

Υλικών - Ρεολογία 

4 

12Β.Τεχνολογία Προηγμένων Πολυμερών 
και Συνθέτων Υλικών 

4 

13Β.Τεχνολογία Δομικών Υλικών 

4 

14Β.Τεχνολογία Προηγμένων Κεραμικών 
Υλικών 

4 

15Β. Φυσική Μεταλλουργία 

4 

ΣΥΝΟΛΟ 

30 


Β' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 

Ε<ΖΤ5 

1. Φθορά και Προστασία Υλικών 

4 

2. Προχωρημένες Εργαστηριακές 

Ασκήσεις Υλικών 

6 

3. Σεμιναριακά Μαθήματα 

4 

ΚΑΤ'ΕΠΙΛΟΓΗΝ ΥΠΟΧΡΕΩΤΙΚΑ 

ΜΑΘΗΜΑΤΑ 

ΥΠΟΧΡΕΩΤΙΚΗ ΕΠΙΛΟΓΗ ΤΕΣΣΑΡΩΝ ΑΠΟ 

ΤΑ ΠΑΡΑΚΑΤΩ ΔΕΚΑΤΕΣΣΕΡΑ ΜΑΘΗΜΑΤΑ 
ΤΩΝ ΔΥΟ ΡΟΩΝ 


ΡΟΗ Α (ΕΠΙΣΤΗΜΗ ΥΛΙΚΩΝ) 


4Α.Τεχνολογίες Παραγωγής και 

Εφαρμογών Υλικών με βάση τον Άνθρακα 

4 

5Α. Φυσικές μέθοδοι χαρακτηρισμού 
προηγμένων υλικών 

4 

6Α. Ιδιότητες Επιφανειών και Διεπιφανειών 

4 

7Α. Μαγνητικά και Υπεραγώγιμα Υλικά 

4 

8Α. Επιστήμη Γυαλιών και Νανοσυνθέτων 


Υλικών 


9Α. Μικροηλεκτρονική 

4 

10Α. Προσομοίωση σε μικροσκοπικό 
επίπεδο 

4 

ΡΟΗ Β (ΤΕΧΝΟΛΟΓΙΑ ΥΛΙΚΩΝ) 


10Β. Μηχανική των Θραύσεων 

4 

11 Β. Μηχανική Συνθέτων Υλικών 

4 

12Β. Επιφανειακές Κατεργασίες Υλικών 

4 

13Β. Σύνθεση, Διεργασίες και Παραγωγή 
Νανοϋλικών 

4 

14Β. Συγκολλήσεις 

4 

15Β. Έρευνα Αγοράς 

4 

16Β. Εμβιομηχανική 

4 

ΣΥΝΟΛΟ 

30 


Γ' ΕΞΑΜΗΝΟ 

Μεταπτυχιακή Διπλωματική εργασία 

ΕΈΤ5 

30 

ΣΥΝΟΛΟ 

90 


Τροποποίηση του προγράμματος μαθημάτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων (ΕΔΕ, Γενική Συνέ¬ 
λευση της Σχολής Χημικών Μηχανικών, Σύγκλητος ΕΜΠ) 
και αναφορά στον Κανονισμό Μεταπτυχιακών Σπουδών. 

Η ύλη των μαθημάτων περιγράφεται στον Κανονισμό 
Μεταπτυχιακών Σπουδών του ΔΠΜΣ και στον Οδηγό 
Σπουδών. 

Άρθρο 8 

Αριθμός Εισακτέων 

Ο αριθμό εισακτέων στο πρόγραμμα ορίζεται κατ' 
ανώτατο όριο σε σαράντα (40) κατ'έτος. 

Άρθρο 9 

Διάρκεια λειτουργίας 

ΤοΔΠΜΣ«Επιστήμη και Τεχνολογία Υλικών- ΜθΐβΠθΙδ 
5ςίθΐτςθ 3πά Εηςίηθθπης)», θα λειτουργήσει από το ακα¬ 
δημαϊκό έτος 2018-2019 μέχρι το ακαδημαϊκό έτος 2028- 
2029, εφόσον πληρεί τα κριτήρια της εσωτερικής και 
εξωτερικής αξιολόγησης, σύμφωνα με την παρ. 8 του άρ¬ 
θρου 32 και την παρ. 6 του άρθρου 44 του ν. 4485/2017. 

Άρθρο 10 

Προσωπικό και Υλικοτεχνική Υποδομή 

Το διδακτικό προσωπικό στο ΔΠΜΣ ορίζεται σύμφω¬ 
να με το νόμο και τις αποφάσεις της ΕΔΕ, με βάση όσα 
ορίζονται στον Κανονισμό Αειτουργίας. 

Η απαραίτητη υλικοτεχνική υποδομή (αίθουσες δι¬ 
δασκαλίας, εργαστήρια, βιβλιοθήκες, υπολογιστές) θα 
διατίθενται από τις συνεργαζόμενες Σχολές. Η ΕΔΕ ει- 
σηγείται στα αρμόδια όργανα του ΕΜΠ τα απαραίτητα 
μέτρα για την ενίσχυση της υποδομής αυτής και την 
εξεύρεση των αναγκαίων πόρων για την απόκτηση ή 
ανανέωση της ιδίας υλικοτεχνικής υποδομής του ΔΠΜΣ. 

Άρθρο 11 

Κόστος λειτουργίας - Προϋπολογισμός 


Το ετήσιο κόστος λειτουργίας του ΔΠΜΣ, που αφορά 
στις λειτουργικές δαπάνες, ανέρχεται στο ποσό των εξή¬ 
ντα χιλιάδων ευρώ (60.000,00 €) και κατανέμεται ως εξής: 



ΕΞΟΔΑ 

Ποσό (€) 

1 . 

Αμοιβές διοικητικής και τεχνικής 
υποστήριξης 

3.000,00 

2. 

Χορήγηση Υποτροφιών 

3.000,00 

3. 

Μετακινήσεις 

5.000,00 


4. 

Δαπάνες εξοπλισμού και δαπάνες 
λογισμικού (Προμήθεια και 
Συντήρηση συμπεριλαμβανομένων 
Η/Υ) 

15.000,00 

5. 

Αναλώσιμα (αντιδραστήρια, γραφική 
ύλη κ.λπ. για την κάλυψη διεξαγωγής 
30-35 εργαστηριακών ασκήσεων 
ετησίως, εξάωρης διάρκειας η κάθε 
μία, με συνολική διάρκεια περίπου 
200 εξάωρων ανά ακαδ. έτος, καθώς 
και για την εκπόνηση πειραματικών 
μεταπτυχιακών διπλωματικών 
εργασιών) 

30.000,00 

6. 

Λοιπές δαπάνες (όπως έξοδα 
δημοσιότητας-προβολής, αγοράς 
εκπαιδευτικού υλικού, οργάνωσης 
συνεδρίου κ.ά.) 

4.000,00 

ΣΥΝΟΛΟ 

60.000,00 


Η κατανομή στις ανωτέρω Κατηγορίες Δαπανών μπο¬ 
ρεί να τροποποιείται με απόφαση της ΕΔΕ, ανάλογα με 
τις ανάγκες του προγράμματος. 

Το κόστος λειτουργίας του ΔΠΜΣ μπορεί να αναπρο¬ 
σαρμόζεται σταδιακά ανάλογα με το μέγεθος του εκάστο- 
τε Προϋπολογισμού του ΕΜΠ και να διαφοροποιείται σε 
σχέση με τον δηλωθέντα Προϋπολογισμό λειτουργίας του. 

Προκειμένου το ΔΠΜΣ «Επιστήμη και Τεχνολογία 
Υλικών» να ανταποκριθεί στις υποχρεώσεις και στους 
στόχους του, το λειτουργικό του κόστος προβλέπεται να 
καλυφθεί από τις εξής πηγές σύμφωνα με τα προβλεπό- 
μενα στην ισχύουσα νομοθεσία: 

• Προϋπολογισμούςτων συνεργαζόμενων φορέων και 
τουΥΠΕΘ. 

• Έσοδα του Ειδικού Αογαριασμού του ΕΜΠ. 

• Χρηματοδότηση από φορείς του ευρύτερου Δημοσί¬ 
ου (Υπουργεία, ΝΠΔΔ, ΔΕΚΟ, κ.λ.π.) ή και του Ιδιωτικού 
Τομέα υπό τις προϋποθέσεις που θέτει το ΕΜΠ. 

• Εκτέλεση προγραμματικών συμφωνιών με φορείς του 
Δημόσιου Τομέα μετά από απόφαση της ΕΔΕ. 

• Εκπόνηση ερευνητικών προγραμμάτων στην επιστη¬ 
μονική περιοχή του ΔΠΜΣ, η διαχείριση των οποίων γί¬ 
νεται σύμφωνα με τους κανόνες λειτουργίας του Ειδικού 
Αογαριασμού του ΕΜΠ. 

• Κάθε άλλη πηγή, συμβατή με τους σκοπούς του 
ΔΠΜΣ, την ακαδημαϊκή δεοντολογία και τις αποφάσεις 
της Συγκλήτου του ΕΜΠ. 

Άρθρο 11 

Μεταβατικές διατάξεις 

Οι μεταπτυχιακοί σπουδαστές που έχουν εισαχθεί στο 
πρόγραμμα μέχρι το 2017-18 θα περατώσουν τις σπου¬ 
δές τους σύμφωνα με τις διατάξεις της προηγούμενης 
υπουργικής απόφασης. 

Όσα θέματα δεν ρυθμίζονται στην παρούσα απόφαση, 
ρυθμίζονται από τον Κανονισμό Αειτουργίας του ΔΠΜΣ, 
από το Ειδικό Πρωτόκολλο Συνεργασίας και από τα αρ¬ 
μόδια όργανα σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Ο Πρύτανης 

ΙΩΑΝΝΗΣ ΓΚΟΛΙΑΣ 

